《补史十忠诗》
宋代·刘埙

三已甘退休，十连起迟暮。伊谁急求子，流落乃不怒。

黑云来如急，杀气震平楚。恭惟君父命，封疆以身护。

阖门义不辱，呼卒汝善处。飞魂随剑光，自已投火去。

天泣鬼神愁，地摇急岳仆。吾非莒柱厉，敢以死丑主。

正自常事耳，命义逃安所。冲远谁与俦，睢阳有张许。

作者简介：刘埙（壎xūn 1240-1319）字起潜，号水云村。学者称水村先生。江西南丰人。南丰著名文人隐士刘镗之侄。宋末元初学者、诗人、评论家。